CELEX: C2005/217/30
Language: sl
Date: 2005-09-03 00:00:00
Title: Sodba Sodišča (tretji senat) z dne 21. julija 2005 v zadevi C-71/04 (predlog za sprejem predhodne odločbe Tribunal Supremo): Administración del Estado proti Xunta de Galicia (Državne pomoči — Člen 93(3) Pogodbe ES (postal člen 88(3) ES) — Shema pomoči za gradnjo in predelavo ladij, ki ne sodijo na področje uporabe Direktive 90/684/EGS — Odsotnost predhodne priglasitve — Člen 92(1) Pogodbe ES (postal člen 87(1) ES) — Pojem državne pomoči — Vpliv na trgovino med državami članicami)

3.9.2005   
            
            
               SL
            
            
               Uradni list Evropske unije
            
            
               C 217/16
            
         
      SODBA SODIŠČA
   
   (tretji senat)
   z dne 21. julija 2005
   v zadevi C-71/04 (predlog za sprejem predhodne odločbe Tribunal Supremo): Administración del Estado proti Xunta de Galicia (1)
   
   (Državne pomoči - Člen 93(3) Pogodbe ES (postal člen 88(3) ES) - Shema pomoči za gradnjo in predelavo ladij, ki ne sodijo na področje uporabe Direktive 90/684/EGS - Odsotnost predhodne priglasitve - Člen 92(1) Pogodbe ES (postal člen 87(1) ES) - Pojem državne pomoči - Vpliv na trgovino med državami članicami)
   (2005/C 217/30)
   Jezik postopka: španščina
   V zadevi C-71/04, katere predmet je predlog za sprejem predhodne odločbe na podlagi člena 234 ES, ki ga je na Sodišče vložilo Tribunal Supremo (Španija) z odločbo z dne 22. decembra 2003, ki je na Sodišče prispela dne 16. februarja 2004, v postopku Administración del Estado proti Xunta de Galicia, je Sodišče (tretji senat), v sestavi A. Rosas, predsednik senata, J.-P. Puissochet, S. von Bahr, U. Lõhmus in A. Ó Caoimh (poročevalec), sodniki, generalni pravobranilec: F. G. Jacobs, sodni tajnik: R. Grass, dne 21. julija 2005 razglasilo sodbo, katere izrek se glasi:
   Shemo pomoči za gradnjo in predelavo ladij, kot je bila vzpostavljena z Dekretom št. 217/1994 z dne 23. junija 1994, ki ne sodi na področje uporabe Direktive Sveta 90/684/EGS z dne 21. decembra 1990 o pomoči ladjedelništvu, je treba predhodno priglasiti Komisiji Evropskih skupnosti na podlagi člena 93(3) Pogodbe ES (postal člen 88(3) ES), če se ugotovi, da lahko navedena shema sama po sebi privede do dodelitve državnih pomoči v smislu člena 92(1) Pogodbe ES (po spremembi postal člen 87(1) ES). Nacionalno sodišče mora ob kršitvi te določbe ukrepati v skladu s svojim nacionalnim pravom, tako v zvezi z veljavnostjo aktov o izvedbi ukrepov pomoči kot v zvezi z izterjavo finančne podpore, ki je bila dodeljena v nasprotju s to določbo.
   
      (1)  UL C 94, 17.04.2004.